CELEX: 62022CN0017
Language: da
Date: 2022-01-07 00:00:00
Title: Sag C-17/22: Anmodning om præjudiciel afgørelse indgivet af Amtsgericht München (Tyskland) den 7. januar 2022 — HTB Neunte Immobilien Portfolio geschlossene Investment UG & Co. KG mod Müller Rechtsanwaltsgesellschaft mbH

16.5.2022   
            
            
               DA
            
            
               Den Europæiske Unions Tidende
            
            
               C 198/18
            
         
      Anmodning om præjudiciel afgørelse indgivet af Amtsgericht München (Tyskland) den 7. januar 2022 — HTB Neunte Immobilien Portfolio geschlossene Investment UG & Co. KG mod Müller Rechtsanwaltsgesellschaft mbH
      (Sag C-17/22)
      (2022/C 198/27)
      Processprog: tysk
      
         Den forelæggende ret
      
      Amtsgericht München
      
         Parter i hovedsagen
      
      
         Sagsøger: HTB Neunte Immobilien Portfolio geschlossene Investment UG & Co. KG
      
         Sagsøgt: Müller Rechtsanwaltsgesellschaft mbH
      
         Præjudicielle spørgsmål
      
      
                  1.
               
               
                  
                              a.
                           
                           
                              Følger det af fortolkningen af databeskyttelsesforordningens (1) artikel 6, stk. 1, litra b) og f), at deltagelse i et investeringsselskab som investor, som ikke hæfter personligt og kun i begrænset omfang, og som ikke deltager i selskabets ledelse, er tilstrækkelig til at lægge til grund, at der foreligger en »legitim interesse« i at få oplysning om alle investorer, som investerer indirekte via en formueforvalter, disses kontaktoplysninger og disses deltagelse i investeringsselskabet og til at udlede en tilsvarende kontraktlig forpligtelse af selskabets vedtægter,
                           
                        
                              b
                           
                           
                              eller er den legitime interesse under sådanne betingelser begrænset til at få oplysning fra selskabet om de indirekte investorer, som ikke hæfter i ringe omfang, men som ejer en mindsteandel, som i det mindste lader en indflydelse på selskabets skæbne komme i betragtning?
                           
                        
            
                  2.
               
               
                  
                              a
                           
                           
                              Er det, for i forbindelse med en sådan ubegrænset ret (1a) ikke at overskride den iboende grænse i form af retsmisbrug eller for at dispensere fra begrænsningen i form af en begrænset ret til oplysning (1b), tilstrækkeligt, at der foreligger et ønske om at optage kontakt med henblik på at lære de pågældende at kende, udveksle synspunkter eller indlede forhandlinger om køb af selskabsandele,
                           
                        
                              b
                           
                           
                              eller kan en interesse i oplysning først komme i betragtning som relevant, hvis en videregivelse kræves med den udtrykkelige hensigt at optage kontakt med andre investorer for at anmode disse om koordinering på grund af konkret nævnte anledninger, som kræver stillingtagen i forbindelse med investorernes beslutninger?
                           
                        
            
         (1)  Europa-Parlamentets og Rådets forordning (EU) 2016/679 af 27.4.2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT 2016, L 119, s. 1).